गुजराती नव वर्ष के दिन गोवर्धन पूजा करने की प्राचीन परंपरा होती है इस दिन सुबह जल्दी उठकर शरीर में तेल लगाकर स्नान करने की परंपरा होती है। उसके बाद कुल देवी देवताओं का ध्यान लगाते हुए गोबर गोवर्धन पर्वत को तैयार करना होता है और इसे लेटे हुए पुरुष की आकृति देनी होती है। गोवर्धन पर्वत की प्रतीक देने के लिए उसमें फूल पत्ती, टहनी एवं गायों की आकृति या अपनी सुविधा के अनुसार किसी भी आकृति द्वारा इसे सजा सकते हैं। उसके बाद इसके मध्य में भगवान श्री कृष्ण की प्रतिमा को स्थापित करना होता है।